CELEX: 42018X1857
Language: el
Date: 2018-11-28 00:00:00
Title: Κανονισμός αριθ. 39 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση οχημάτων όσον αφορά τον εξοπλισμό ταχυμέτρου και οδομέτρου, συμπεριλαμβανομένης της εγκατάστασής του [2018/1857]

28.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 302/106
               
            
         Μόνο τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς OEE/HE, δηλαδή του εγγράφου TRANS/WP.29/343, που είναι διαθέσιμο στη διεύθυνση:
         http://www.unece.org/trans/main/wp29/wp29wgs/wp29gen/wp29fdocstts.html
         Κανονισμός αριθ. 39 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση οχημάτων όσον αφορά τον εξοπλισμό ταχυμέτρου και οδομέτρου, συμπεριλαμβανομένης της εγκατάστασής του [2018/1857]
         Ενσωματώνει όλο το έγκυρο κείμενο έως:
         Συμπλήρωμα 1 στη σειρά τροποποιήσεων 01 — Ημερομηνία έναρξης ισχύος: 10 Οκτωβρίου 2017
         ΠΕΡΙΕΧΟΜΕΝΑ
         ΚΑΝΟΝΙΣΜΟΣ
         
                     1.
                  
                  Πεδίο εφαρμογής
                  
               
                     2.
                  
                  Ορισμοί
                  
               
                     3.
                  
                  Αίτηση έγκρισης
                  
               
                     4.
                  
                  Έγκριση
                  
               
                     5.
                  
                  Προδιαγραφές
                  
               
                     6.
                  
                  Τροποποιήσεις του τύπου του οχήματος
                  
               
                     7.
                  
                  Συμμόρφωση της παραγωγής
                  
               
                     8.
                  
                  Κυρώσεις για τη μη συμμόρφωση της παραγωγής
                  
               
                     9.
                  
                  Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, καθώς και των αρμόδιων για τις εγκρίσεις αρχών
                  
               
                     10.
                  
                  Μεταβατικές διατάξεις
                  
               ΠΑΡΑΡΤΗΜΑΤΑ
         
                     1.
                  
                  Κοινοποίηση
                  
               
                     2.
                  
                  Ρυθμίσεις για τα σήματα έγκρισης
                  
               
                     3.
                  
                  Δοκιμή της ακρίβειας του ταχυμέτρου για συμμόρφωση της παραγωγής
                  
               1.   ΠΕΔΙΟ ΕΦΑΡΜΟΓΗΣ
         Ο παρών κανονισμός ισχύει για την έγκριση οχημάτων των κατηγοριών L, M και N. (1)
         
         2.   ΟΡΙΣΜΟΙ
         Για τους σκοπούς του παρόντος κανονισμού, ισχύουν οι ακόλουθοι ορισμοί:
         2.1.   «έγκριση οχήματος»: η έγκριση ενός τύπου οχήματος όσον αφορά τον εξοπλισμό ταχυμέτρου και οδομέτρου, συμπεριλαμβανομένης και της εγκατάστασής του.
         2.2.   «τύπος οχήματος όσον αφορά το ταχύμετρο και το οδόμετρό του»: τα οχήματα τα οποία δεν παρουσιάζουν ουσιώδεις διαφορές μεταξύ τους, οι οποίες μπορούν να αφορούν, ιδιαίτερα, τα παρακάτω:
         
                     2.2.1.
                  
                  
                     τον κωδικό μεγέθους των ελαστικών επισώτρων που έχουν επιλεχθεί από το σύνολο των ελαστικών επισώτρων κανονικής ανάρτησης·
                  
               
                     2.2.2.
                  
                  
                     τη γενική σχέση μετάδοσης, συμπεριλαμβανομένων και τυχόν μειωτήρων ταχύτητας, ως προς το ταχύμετρο·
                  
               
                     2.2.3.
                  
                  
                     τον τύπο του ταχυμέτρου, όπως χαρακτηρίζεται από:
                     
                                 2.2.3.1.
                              
                              
                                 τις ανοχές του μηχανισμού μέτρησης του ταχυμέτρου·
                              
                           
                                 2.2.3.2.
                              
                              
                                 την τεχνική σταθερά του οδομέτρου·
                              
                           
                                 2.2.3.3.
                              
                              
                                 το εύρος των απεικονιζόμενων ταχυτήτων.
                              
                           
               
                     2.2.4.
                  
                  
                     τον τύπο του οδομέτρου, όπως χαρακτηρίζεται από:
                     
                                 2.2.4.1.
                              
                              
                                 την τεχνική σταθερά του οδομέτρου·
                              
                           
                                 2.2.4.2.
                              
                              
                                 τον αριθμό των αριθμητικών χαρακτήρων.
                              
                           
               2.3.   «ελαστικά επίσωτρα κανονικής ανάρτησης»: ο τύπος ή οι τύποι ελαστικών επισώτρων που προβλέπονται από τον κατασκευαστή για τον τύπο του υπό εξέταση οχήματος· τα ελαστικά επίσωτρα χιονιού δεν θεωρούνται ως ελαστικά επίσωτρα κανονικής ανάρτησης·
         2.4.   «κανονική πίεση πορείας»: η πίεση πλήρωσης εν ψυχρώ που καθορίζεται από τον κατασκευαστή του οχήματος, αυξημένη κατά 0,2 bar·
         2.5.   «ταχύμετρο»: το τμήμα του εξοπλισμού ταχυμέτρου το οποίο υποδεικνύει στον οδηγό τη στιγμιαία ταχύτητα του οχήματός του (2).
         2.5.1.   «ανοχές του μηχανισμού μέτρησης του ταχυμέτρου»: η ακρίβεια του ίδιου του οργάνου μέτρησης της ταχύτητας, εκφραζόμενη υπό τη μορφή των κατώτερων και ανώτερων ορίων ένδειξης της ταχύτητας για μια περιοχή εισαγωγών ταχύτητας·
         2.5.2.   «τεχνική σταθερά του ταχυμέτρου»: η σχέση μεταξύ των στροφών ή παλμών εισόδου ανά λεπτό και μιας συγκεκριμένης απεικονιζόμενης ταχύτητας·
         2.6.   «οδόμετρο»: το τμήμα του εξοπλισμού του οδομέτρου το οποίο υποδεικνύει στον οδηγό τη συνολική απόσταση που έχει καταγράψει το όχημα από τη θέση του σε κυκλοφορία·
         2.6.1.   «τεχνική σταθερά του οδομέτρου»: η σχέση μεταξύ των στροφών ή παλμών εισόδου ανά λεπτό και της απόστασης που διένυσε το όχημα·
         2.7.   «άφορτο όχημα»: το όχημα σε κατάσταση λειτουργίας, πλήρες με καύσιμα, ψυκτικό μέσο, λιπαντικά, εργαλεία και εφεδρικό τροχό (αν παρέχεται ως τυποποιημένος εξοπλισμός από τον κατασκευαστή του οχήματος), που μεταφέρει έναν οδηγό βάρους 75 kg αλλά χωρίς συνοδηγό, προαιρετικά εξαρτήματα ή φορτίο.
         3.   ΑΙΤΗΣΗ ΕΓΚΡΙΣΗΣ
         3.1.   Η αίτηση για χορήγηση έγκρισης ενός τύπου οχήματος όσον αφορά τον εξοπλισμό ταχυμέτρου και οδομέτρου, συμπεριλαμβανομένης της εγκατάστασής του, υποβάλλεται από τον κατασκευαστή του οχήματος ή από δεόντως διαπιστευμένο αντιπρόσωπό του.
         3.2.   Η αίτηση συνοδεύεται από τα παρακάτω έγγραφα εις τριπλούν και από τα ακόλουθα στοιχεία:
         3.2.1.   περιγραφή του τύπου οχήματος όσον αφορά τα στοιχεία που αναγράφονται στις παραγράφους 2.2, 2.3, 2.4, 2.5, και 2.6 ανωτέρω· προσδιορίζεται ο τύπος του οχήματος.
         3.3.   Ένα άφορτο όχημα, αντιπροσωπευτικό του προς έγκριση τύπου, υποβάλλεται στην τεχνική υπηρεσία που είναι υπεύθυνη για τη διεξαγωγή των δοκιμών έγκρισης.
         3.4.   Η αρχή έγκρισης τύπου επιβεβαιώνει την ύπαρξη ικανοποιητικών μέτρων που εξασφαλίζουν τον αποτελεσματικό έλεγχο της συμμόρφωσης της παραγωγής πριν από τη χορήγηση της έγκρισης τύπου.
         4.   ΕΓΚΡΙΣΗ
         4.1.   Αν ο τύπος που υποβάλλεται προς έγκριση βάσει του παρόντος κανονισμού πληροί τις απαιτήσεις του κανονισμού όσον αφορά τον εξοπλισμό ταχυμέτρου και οδομέτρου, συμπεριλαμβανομένης της εγκατάστασής του, χορηγείται έγκριση για τον συγκεκριμένο τύπο.
         4.2.   Σε κάθε εγκριθέντα τύπο εκχωρείται ένας αριθμός έγκρισης. Τα δύο πρώτα ψηφία του αριθμού έγκρισης δηλώνουν τον υψηλότερο αριθμό της σειράς τροποποιήσεων που έχουν ενσωματωθεί στον κανονισμό κατά τη στιγμή έκδοσης της έγκρισης. Το ίδιο συμβαλλόμενο μέρος δεν πρέπει να χορηγεί τον ίδιο αριθμό σε άλλο τύπο οχήματος που υπόκειται στις διατάξεις της παραγράφου αριθ. 6 του παρόντος κανονισμού.
         4.3.   Στα συμβαλλόμενα μέρη της συμφωνίας που εφαρμόζουν τον παρόντα κανονισμό γνωστοποιείται η κοινοποίηση έγκρισης ή απόρριψης έγκρισης τύπου οχήματος σύμφωνα με τον παρόντα κανονισμό, μέσω εντύπου που ακολουθεί το υπόδειγμα του παραρτήματος 1 του παρόντος κανονισμού και μέσω διαγραμμάτων της εγκατάστασης, που υποβάλλονται από τον αιτούντα για έγκριση, σε μέγεθος όχι μεγαλύτερο του A4 (210 × 297 mm) ή διπλωμένο ώστε να επιτυγχάνεται το εν λόγω μέγεθος και σε κατάλληλη κλίμακα.
         4.4.   Σε κάθε όχημα που ανήκει στον εγκεκριμένο βάσει του παρόντος κανονισμού τύπο, τοποθετείται, σε σημείο εμφανές και εύκολα προσπελάσιμο, το οποίο καθορίζεται στο έντυπο της έγκρισης, διεθνές σήμα έγκρισης αποτελούμενο από:
         
                     4.4.1.
                  
                  
                     έναν κύκλο που περιβάλλει το γράμμα «Ε», ακολουθούμενο από τον χαρακτηριστικό αριθμό της χώρας η οποία έχει χορηγήσει την έγκριση (3)·
                  
               
                     4.4.2.
                  
                  
                     τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που περιγράφεται στην παράγραφο 4.4.1.
                  
               4.5.   Εάν το όχημα συμμορφώνεται με τύπο οχήματος που έχει εγκριθεί στο πλαίσιο ενός ή περισσότερων άλλων κανονισμών προσαρτημένων στη συμφωνία, στη χώρα η οποία χορηγεί έγκριση δυνάμει του παρόντος κανονισμού, δεν χρειάζεται να επαναλαμβάνεται το σύμβολο που καθορίζεται στο σημείο 4.4.1· στην περίπτωση αυτή οι αριθμοί κανονισμών και έγκρισης και τα επιπλέον σύμβολα όλων των κανονισμών σύμφωνα με τους οποίους χορηγήθηκε έγκριση στο πλαίσιο του παρόντος κανονισμού θα αναγράφονται σε κατακόρυφες στήλες στα δεξιά του συμβόλου που περιγράφεται στο σημείο 4.4.1.
         4.6.   Το σήμα έγκρισης πρέπει να είναι ευανάγνωστο και ανεξίτηλο.
         4.7.   Το σήμα έγκρισης τίθεται κοντά ή επάνω στην πινακίδα με τα στοιχεία του οχήματος που τοποθετεί ο κατασκευαστής.
         4.8.   Στο παράρτημα 2 του παρόντος κανονισμού παρατίθενται παραδείγματα της σχηματικής διάταξης των σημάτων έγκρισης.
         5.   ΠΡΟΔΙΑΓΡΑΦΕΣ
         5.1.   Τα επί του οχήματος ταχύμετρο και οδόμετρο που συμμορφώνονται με τις απαιτήσεις του παρόντος κανονισμού τοποθετούνται στο όχημα που πρόκειται να εγκριθεί.
         5.2.   Η οθόνη του ταχυμέτρου βρίσκεται εντός του άμεσου οπτικού πεδίου του οδηγού και είναι ευανάγνωστη τόσο κατά την ημέρα όσο και κατά τη νύχτα. Η περιοχή των απεικονιζόμενων ταχυτήτων είναι επαρκώς ευρεία, ώστε να περιλαμβάνει τη μέγιστη ταχύτητα που υποδεικνύει ο κατασκευαστής για τον συγκεκριμένο τύπο οχήματος.
         5.2.1.   Στην περίπτωση των ταχυμέτρων που προορίζονται για τα οχήματα των κατηγοριών M, N, και L3, L4 και L5, η διαβάθμιση θα είναι ανά 1, 2, 5 ή 10 km/h. Οι αριθμητικές τιμές της ταχύτητας παρουσιάζονται στην οθόνη ως εξής: όταν η ανώτερη τιμή στην οθόνη δεν υπερβαίνει τα 200 km/h, οι τιμές ταχύτητας αναγράφονται με διαβάθμιση που να μην υπερβαίνει τα 20 km/h. Όταν η μέγιστη τιμή στην οθόνη υπερβαίνει τα 200 km/h, τότε οι τιμές της ταχύτητας αναγράφονται ανά διαστήματα τιμών που δεν υπερβαίνουν τα 30 km/h. Τα υποδεικνυόμενα διαστήματα αριθμητικών τιμών ταχύτητας δεν είναι αναγκαίο να είναι ομοιόμορφα.
         Εάν μια ρύθμιση επιτρέπει στον οδηγό να επιλέγει μεταξύ της ταχύτητας σε km/h και mph (μίλια ανά ώρα), τότε η ταχύτητα μπορεί να εμφανίζεται μόνο είτε σε km/h είτε σε mph κάθε φορά. Η αντίστοιχη μονάδα ταχύτητας εμφανίζεται μονίμως.
         5.2.2.   Στην περίπτωση οχημάτων των κατηγοριών M, N, και L3, L4, L5 και L7 που κατασκευάζονται για πώληση σε χώρα όπου ισχύουν οι μονάδες του αυτοκρατορικού συστήματος, τα ταχύμετρα θα φέρουν επίσης ενδείξεις σε μίλια ανά ώρα (mph)· οι διαβαθμίσεις θα είναι ανά 1, 2, 5 ή 10 mph.
         Η ταχύτητα μπορεί να εμφανίζεται είτε σε km/h είτε σε mph κάθε φορά, υπό την προϋπόθεση ότι μια ρύθμιση επιτρέπει στον οδηγό να επιλέξει μεταξύ της ταχύτητας σε km/h και mph· σε αυτήν την περίπτωση, η αντίστοιχη μονάδα θα εμφανίζεται μονίμως.
         Οι αριθμητικές τιμές της ταχύτητας θα υποδεικνύονται στην οθόνη ανά διαστήματα που δεν υπερβαίνουν τα 20 mph, με πρώτη ένδειξη τα 10 ή 20 mph. Τα υποδεικνυόμενα διαστήματα αριθμητικών τιμών ταχύτητας δεν είναι αναγκαίο να είναι ομοιόμορφα.
         5.2.3.   Στην περίπτωση ταχυμέτρων που προορίζονται για οχήματα των κατηγοριών L1 (μοτοποδήλατα) και L2, οι αναγνώσεις της οθόνης δεν πρέπει να υπερβαίνουν τα 80 km/h. Η διαβάθμιση θα είναι ανά 1, 2, 5 ή 10 km/h και οι σημειωμένες αριθμητικές τιμές της υποδεικνυόμενης ταχύτητας δεν θα υπερβαίνουν τα 10 km/h. Τα υποδεικνυόμενα διαστήματα αριθμητικών τιμών ταχύτητας δεν είναι αναγκαίο να είναι ομοιόμορφα.
         5.2.4.   Στην περίπτωση οχημάτων των κατηγοριών L1, L2 και L6 που κατασκευάζονται για πώληση σε χώρα όπου ισχύουν οι μονάδες του αυτοκρατορικού συστήματος, τα ταχύμετρα θα φέρουν επίσης ενδείξεις σε mph· η διαβάθμιση θα είναι ανά 1, 2, 5 ή 10 mph. Οι αριθμητικές τιμές της ταχύτητας θα υποδεικνύονται στην οθόνη ανά διαστήματα που δεν υπερβαίνουν τα 10 mph, με πρώτη ένδειξη τα 10 ή 20 mph. Τα υποδεικνυόμενα διαστήματα αριθμητικών τιμών ταχύτητας δεν είναι αναγκαίο να είναι ομοιόμορφα. Εάν μια ρύθμιση επιτρέπει στον οδηγό να επιλέγει μεταξύ της ταχύτητας σε km/h και mph, τότε η ταχύτητα μπορεί να εμφανίζεται μόνο είτε σε km/h είτε σε mph τη φορά κάθε φορά. Η αντίστοιχη μονάδα εμφανίζεται μονίμως.
         5.3.   Η ακρίβεια του εξοπλισμού του ταχυμέτρου θα ελέγχεται σύμφωνα με την παρακάτω διαδικασία:
         
                     5.3.1.
                  
                  
                     Τα ελαστικά επίσωτρα θα ανήκουν σε έναν από τους τύπους κανονικής ανάρτησης, όπως ορίζεται στο σημείο 2.3 του παρόντος κανονισμού. Θα διεξάγεται δοκιμή για κάθε τύπο ταχυμέτρου, η τοποθέτηση του οποίου προβλέπεται από τον κατασκευαστή.
                  
               
                     5.3.2.
                  
                  
                     Η δοκιμή θα εκτελείται με το όχημα χωρίς φορτίο. Για μετρητικούς σκοπούς μπορεί να φέρεται ένα επιπρόσθετο βάρος. Το βάρος του οχήματος και η κατανομή του μεταξύ των αξόνων θα υποδεικνύεται στην κοινοποίηση της έγκρισης (βλέπε παράρτημα 1 παράγραφος 7)·
                  
               
                     5.3.3.
                  
                  
                     Η θερμοκρασία αναφοράς στο ταχύμετρο θα είναι 23 ± 5 °C.
                  
               
                     5.3.4.
                  
                  
                     Κατά τη διάρκεια κάθε δοκιμής η πίεση των ελαστικών επισώτρων θα είναι η κανονική πίεση λειτουργίας, όπως ορίζεται στο σημείο 2.4·
                  
               
                     5.3.5.
                  
                  
                     Η δοκιμή του οχήματος πραγματοποιείται στις παρακάτω ταχύτητες:
                     
                                 Μέγιστη ταχύτητα σχεδιασμού (Vmax) του οχήματος που ορίζεται από τον κατασκευαστή του οχήματος (km/h)
                              
                              
                                 Ταχύτητα δοκιμής (V1)
                                 (km/h)
                              
                           
                                 Vmax ≤ 45
                              
                              
                                 80 % της Vmax
                                 
                              
                           
                                 45 < Vmax ≤ 100
                              
                              
                                 40 km/h και 80 % της Vmax
                                 
                                 (εάν η ταχύτητα που προκύπτει είναι ≥ 55 km/h)
                              
                           
                                 100 < Vmax ≤ 150
                              
                              
                                 40 km/h, 80 km/h και 80 % της Vmax
                                 
                                 (εάν η ταχύτητα που προκύπτει είναι ≥ 100 km/h)
                              
                           
                                 150 < Vmax
                                 
                              
                              
                                 40 km/h, 80 km/h και 120 km/h
                              
                           
               
                     5.3.6.
                  
                  
                     Τα όργανα δοκιμής που χρησιμοποιούνται για τη μέτρηση της πραγματικής ταχύτητας του οχήματος θα έχουν ακρίβεια ± 0,5 τοις εκατό·
                     5.3.6.1.   Η επιφάνεια του στίβου δοκιμών, όταν χρησιμοποιείται, θα είναι επίπεδη και στεγνή, θα παρέχεται δε επαρκής πρόσφυση·
                     5.3.6.2.   Εάν κατά τη δοκιμή χρησιμοποιείται δυναμόμετρο με κύλινδρο, η διάμετρος του κυλίνδρου πρέπει να είναι τουλάχιστον 0,4 m·
                  
               5.4.   Η απεικονιζόμενη ταχύτητα δεν θα είναι μικρότερη από την πραγματική ταχύτητα του οχήματος. Στις ταχύτητες δοκιμών που προσδιορίζονται στην παράγραφο 5.3.5 παραπάνω, θα υπάρχει η εξής σχέση μεταξύ της απεικονιζόμενης ταχύτητας (V1) και της πραγματικής ταχύτητας (V2).
         0 ≤ (V1 – V2) ≤ 0,1 V2 + 4 km/h
         5.5.   Η οθόνη του οδομέτρου είναι ορατή ή προσβάσιμη από τον οδηγό. Το οδόμετρο εμφανίζει τουλάχιστον έναν ακέραιο αριθμό αποτελούμενο από τουλάχιστον 6 ψηφία για τα οχήματα των κατηγοριών M και N και τουλάχιστον έναν ακέραιο αριθμό αποτελούμενο από τουλάχιστον 5 ψηφία για τα οχήματα της κατηγορίας L. Ωστόσο, οι αρχές έγκρισης τύπου μπορούν επίσης να δεχθούν έναν ακέραιο αριθμό αποτελούμενο από τουλάχιστον 5 ψηφία για τα οχήματα των κατηγοριών M και N, εφόσον αυτό δικαιολογείται από τη σκοπούμενη χρήση του οχήματος.
         5.5.1.   Στην περίπτωση οχημάτων που κατασκευάζονται για πώληση σε χώρα όπου ισχύουν οι μονάδες του αυτοκρατορικού συστήματος, το οδόμετρο θα φέρει ενδείξεις σε μίλια.
         6.   ΤΡΟΠΟΠΟΙΗΣΕΙΣ ΤΟΥ ΤΥΠΟΥ ΤΟΥ ΟΧΗΜΑΤΟΣ
         6.1.   Κάθε τροποποίηση του τύπου οχήματος κοινοποιείται στην αρχή έγκρισης τύπου που έχει εγκρίνει τον συγκεκριμένο τύπο οχήματος. Η αρχή δύναται στη συνέχεια είτε:
         
                     6.1.1.
                  
                  
                     να θεωρήσει ότι οι τροποποιήσεις που πραγματοποιήθηκαν είναι μάλλον απίθανο να έχουν σημαντική αρνητική επίδραση και ότι, οπωσδήποτε, το όχημα εξακολουθεί να πληροί τις προϋποθέσεις· είτε
                  
               
                     6.1.2.
                  
                  
                     να απαιτήσει τη σύνταξη μιας επιπλέον έκθεσης δοκιμής από την αρμόδια για τη διεξαγωγή δοκιμών τεχνική υπηρεσία.
                  
               6.2.   Η επικύρωση ή η απόρριψη της έγκρισης, στην οποία προσδιορίζεται η τροποποίηση, ανακοινώνεται στα συμβαλλόμενα μέρη της συμφωνίας που εφαρμόζουν τον παρόντα κανονισμό, σύμφωνα με τη διαδικασία που ορίζεται στο σημείο 4.3 παραπάνω.
         7.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
         7.1.   Οι διαδικασίες παραγωγής πρέπει να συμμορφώνονται προς τις διαδικασίες που καθορίζονται στη συμφωνία, χρονοδιάγραμμα 1 (E/ECE/324-E/ECE/TRANS/505/Rev.3) με τις ακόλουθες απαιτήσεις:
         7.2.   Κάθε όχημα που εγκρίνεται βάσει του παρόντος κανονισμού πρέπει να κατασκευάζεται έτσι ώστε να συμμορφώνεται με τον εγκεκριμένο τύπο πληρώντας τις απαιτήσεις του σχετικού μέρους (των σχετικών μερών) του παρόντος κανονισμού.
         7.3.   Για κάθε τύπο οχήματος εκτελούνται επαρκείς έλεγχοι όσον αφορά τον εξοπλισμό ταχυμέτρου και την εγκατάστασή του· ειδικότερα, για κάθε τύπο οχήματος διενεργούνται τουλάχιστον οι δοκιμές που ορίζονται στο παράρτημα 3 του παρόντος κανονισμού.
         7.4.   Η Αρχή η οποία έχει χορηγήσει την έγκριση τύπου δύναται ανά πάσα στιγμή να προβεί σε επαλήθευση των μεθόδων ελέγχου της συμμόρφωσης που εφαρμόζονται σε κάθε εγκατάσταση παραγωγής. Η συνήθης συχνότητα των εν λόγω επαληθεύσεων είναι κάθε δύο χρόνια.
         7.5.   Όταν, κατά τις επαληθεύσεις και τους ελέγχους σύμφωνα με το σημείο 7.4 παραπάνω, προκύψουν μη ικανοποιητικά αποτελέσματα, η αρμόδια αρχή θα διασφαλίσει ότι θα ληφθούν όλα τα αναγκαία μέτρα ώστε να αποκατασταθεί το συντομότερο δυνατόν η συμμόρφωση της παραγωγής.
         8.   ΚΥΡΩΣΕΙΣ ΓΙΑ ΤΗ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
         8.1.   Η έγκριση που χορηγείται για τύπο οχήματος σύμφωνα με τον παρόντα κανονισμό μπορεί να ανακληθεί αν δεν πληρούνται οι απαιτήσεις που ορίζονται στο ανωτέρω σημείο 7.1, ή αν τα οχήματα αποτύχουν στους ελέγχους που προσδιορίζονται στο ανωτέρω σημείο 7.
         8.2.   Αν ένα συμβαλλόμενο στη συμφωνία μέρος που εφαρμόζει τον παρόντα κανονισμό ανακαλέσει έγκριση που έχει ήδη χορηγήσει, πρέπει να ενημερώσει αμέσως τα λοιπά συμβαλλόμενα μέρη που εφαρμόζουν τον παρόντα κανονισμό μέσω δελτίου κοινοποίησης σύμφωνα με το υπόδειγμα του παραρτήματος 1 του παρόντος κανονισμού.
         9.   ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΑΡΜΟΔΙΩΝ ΓΙΑ ΤΙΣ ΕΓΚΡΙΣΕΙΣ ΑΡΧΩΝ
         Τα συμβαλλόμενα μέρη της συμφωνίας που εφαρμόζουν τον παρόντα κανονισμό οφείλουν να κοινοποιούν στη γραμματεία των Ηνωμένων Εθνών τα ονόματα και τις διευθύνσεις των αρμόδιων τεχνικών υπηρεσιών για τη διεξαγωγή των δοκιμών έγκρισης, καθώς και των αρχών έγκρισης τύπου οι οποίες χορηγούν τις εγκρίσεις και στις οποίες πρέπει να αποστέλλονται τα έντυπα που πιστοποιούν την έγκριση ή την επέκταση ή την απόρριψη ή την ανάκληση της έγκρισης που εκδίδονται σε άλλες χώρες.
         10.   ΜΕΤΑΒΑΤΙΚΕΣ ΔΙΑΤΑΞΕΙΣ
         10.1.   Από την ημερομηνία επίσημης έναρξης ισχύος της σειράς τροποποιήσεων 01, κανένα συμβαλλόμενο μέρος που εφαρμόζει τον παρόντα κανονισμό δεν απορρίπτει τη χορήγηση εγκρίσεων ή δεν αρνείται να δεχτεί εγκρίσεις τύπου σύμφωνα με τον παρόντα κανονισμό, όπως τροποποιήθηκε με τη σειρά τροποποιήσεων 01.
         10.2.   Από την 1η Σεπτεμβρίου 2017 τα συμβαλλόμενα μέρη που εφαρμόζουν τον παρόντα κανονισμό χορηγούν νέες εγκρίσεις τύπου, μόνον αν ο προς έγκριση τύπος οχήματος ικανοποιεί τις απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 01.
         10.3.   Τα συμβαλλόμενα μέρη που εφαρμόζουν τον παρόντα κανονισμό δεν αρνούνται τη χορήγηση επεκτάσεων των εγκρίσεων τύπου για τους υφιστάμενους τύπους οχημάτων, οι οποίες έχουν χορηγηθεί σύμφωνα με την προηγούμενη σειρά τροποποιήσεων του παρόντος κανονισμού.
         10.4.   Μετά την ημερομηνία έναρξης ισχύος της σειράς τροπολογιών 01 του παρόντος κανονισμού, τα συμβαλλόμενα μέρη που εφαρμόζουν τον παρόντα κανονισμό θα εξακολουθήσουν να δέχονται εγκρίσεις τύπου που χορηγούνται σύμφωνα με την προηγούμενη σειρά τροποποιήσεων του παρόντος κανονισμού.
         
            (1)  Όπως ορίζεται στο ενοποιημένο ψήφισμα σχετικά με την κατασκευή οχημάτων (R.E.3), (έγγραφο ECE/TRANS/WP.29/78/Rev.6, σημείο 2. - www.unece.org/trans/main/wp29/wp29wgs/wp29gen/wp29resolutions.html
         
            (2)  Δεν περιλαμβάνεται το τμήμα ένδειξης της ταχύτητας του ταχογράφου, αν αυτό είναι σύμφωνο με τις προδιαγραφές έγκρισης τύπου οι οποίες δεν επιτρέπουν μια απόλυτη διαφορά μεταξύ της αληθινής και της υποδεικνυόμενης ταχύτητας που να είναι μεγαλύτερη από τις τιμές που είναι αποτέλεσμα των απαιτήσεων της παραγράφου 5.4 παρακάτω.
         
            (3)  Οι χαρακτηριστικοί αριθμοί των συμβαλλόμενων μερών στη συμφωνία του 1958 παρατίθενται στο παράρτημα 3 του ενοποιημένου ψηφίσματος για την κατασκευή οχημάτων (R.E.3), έγγραφο ECE/TRANS/WP.29/78/αναθ. 6, παράρτημα 3 - www.unece.org/trans/main/wp29/wp29wgs/wp29gen/wp29resolutions.html
      
      
         
            ΠΑΡΑΡΤΗΜΑ 1
            Κείμενο της εικόνας
            
               ΚΟΙΝΟΠΟΊΗΣΗ
               [Μέγιστο μέγεθος: A4 (210 × 297 mm)]
               (1)
               Εκδόθηκε από: Όνομα υπηρεσίας:
               Σχετικά με (2): Χορήγηση έγκρισης
               Επέκταση έγκρισης
               Απόρριψη έγκρισης
               Ανάκληση έγκρισης
               Οριστική διακοπή της παραγωγής
               τύπου οχήματος όσον αφορά τον εξοπλισμό ταχυμέτρου και οδομέτρου, συμπεριλαμβανομένης και της εγκατάστασής του σύμφωνα με τον κανονισμό αριθ. 39.
               Αριθ. έγκρισης Αριθ. παράτασης:
               1. Εμπορική ονομασία ή μάρκα του οχήματος:
               2. Τύπος οχήματος:
               3. Επωνυμία και διεύθυνση του κατασκευαστή:
               4. Αν υπάρχει, ονοματεπώνυμο και διεύθυνση του αντιπροσώπου του κατασκευαστή:
               5. Περιγραφή του εξοπλισμού ταχυμέτρου:
               5.1. Στοιχεία για τα ελαστικά επίσωτρα κανονικής ανάρτησης:
               5.2. Στοιχεία για τα ελαστικά επίσωτρα που τοποθετήθηκαν κατά τη δοκιμή:
               5.3. Αναλογία του εξοπλισμού ταχυμέτρου:
               6. Περιγραφή του εξοπλισμού οδομέτρου:
               7. Μάζα του οχήματος κατά τη δοκιμή και κατανομή της μεταξύ των αξόνων:
               8. Παραλλαγές:
               9. Ημερομηνία υποβολής του οχήματος για έγκριση:
               10. Τεχνική υπηρεσία αρμόδια για τη διεξαγωγή δοκιμών έγκρισης:
               11. Ημερομηνία έκδοσης της έκθεσης από τη συγκεκριμένη υπηρεσία:
               12. Αριθμός της έκθεσης που εκδόθηκε από τη συγκεκριμένη υπηρεσία:
               13. Χορήγηση/απόρριψη/επέκταση/ανάκληση έγκρισης (2)
               14. Θέση του σήματος έγκρισης στο όχημα:
               15. Τόπος:
               16. Ημερομηνία:
               17. Υπογραφή:
               (1) Χαρακτηριστικός αριθμός της χώρας που χορήγησε, παρέτεινε, απέρριψε ή ανακάλεσε την έγκριση (βλέπε διατάξεις περί έγκρισης του παρόντος κανονισμού).
               (2) Διαγράφεται η περιττή ένδειξη.
            
         
      
      
         
            ΠΑΡΑΡΤΗΜΑ 2
            
               ΡΥΘΜΙΣΕΙΣ ΓΙΑ ΤΑ ΣΗΜΑΤΑ ΕΓΚΡΙΣΗΣ
            
            ΥΠΟΔΕΙΓΜΑ A
            (βλέπε παράγραφο 4.4. του παρόντος κανονισμού)
            a = 8 mm τουλάχιστον
            Το ανωτέρω σήμα έγκρισης, τοποθετημένο σε όχημα, αποδεικνύει ότι ο σχετικός τύπος οχήματος έχει εγκριθεί στην Ολλανδία (E 4) σύμφωνα με τον κανονισμό αριθ. 39. Ο αριθμός έγκρισης δηλώνει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 39, ο οποίος περιλαμβάνει τη σειρά τροπολογιών 01.
            ΥΠΟΔΕΙΓΜΑ Β
            (βλέπε παράγραφο 4.5 του παρόντος κανονισμού)
            a = 8 mm τουλάχιστον
            Το ανωτέρω σήμα έγκρισης τοποθετημένο σε όχημα δηλώνει ότι ο συγκεκριμένος τύπος οχήματος έχει εγκριθεί στις Κάτω Χώρες (E 4) σύμφωνα με τους κανονισμούς αριθ. 39 και 33 (1). Οι αριθμοί έγκρισης δηλώνουν ότι, την ημερομηνία κατά την οποία χορηγήθηκαν οι αντίστοιχες εγκρίσεις, ο κανονισμός αριθ. 39 του ΟΗΕ περιελάμβανε τη σειρά τροποποιήσεων 01 και ο κανονισμός αριθ. 33 εξακολουθούσε να έχει την αρχική μορφή του.
            
               (1)  Ο δεύτερος αριθμός δίδεται απλώς ενδεικτικά.
         
      
      
         
            ΠΑΡΑΡΤΗΜΑ 3
            
               ΔΟΚΙΜΗ ΤΗΣ ΑΚΡΙΒΕΙΑΣ ΤΑΧΥΜΕΤΡΟΥ ΓΙΑ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
            
            1.   ΣΥΝΘΗΚΕΣ ΔΟΚΙΜΗΣ
            Οι συνθήκες δοκιμής καθορίζονται στις παραγράφους 5.3.1 έως 5.3.6 του παρόντος κανονισμού.
            2.   ΑΠΑΙΤΗΣΕΙΣ
            Η παραγωγή θεωρείται ότι είναι σύμφωνη με τον παρόντα κανονισμό αν τηρείται η παρακάτω σχέση μεταξύ της ταχύτητας που απεικονίζεται στην οθόνη του ταχυμέτρου (V1) και της πραγματικής ταχύτητας (V2):
            
                         
                     
                     
                        Στην περίπτωση οχημάτων των κατηγοριών M και N:
                        0 ≤ (V1 – V2) ≤ 0,1 V2 + 6 km/h;
                     
                  
                         
                     
                     
                        Στην περίπτωση οχημάτων των κατηγοριών L3, L4 και L5:
                        0 ≤ (V1 – V2) ≤ 0,1 V2 + 8 km/h;
                     
                  
                         
                     
                     
                        Στην περίπτωση οχημάτων των κατηγοριών L1 και L2:
                        0 ≤ (V1 – V2) ≤ 0,1 V2 + 4 km/h.